b"\n_START_ARTICLE_\nImperi Songhai\n_START_SECTION_\nRegles success\xc3\xb2ries\n_START_PARAGRAPH_\nLa successi\xc3\xb3 a l'imperi passava generalment als germans, per\xc3\xb2 sense un orde, el que feia que el m\xc3\xa9s poder\xc3\xb3s o que estava a Gao al moment de la mort de l'anterior Askya, aconsegu\xc3\xads el poder; els governs regionals i altres llocs importants estaven en mans de fill i germans de l'askia el que feia la rivalitat destructiva, ja que tots tenien certa base de poder.\n_START_SECTION_\nEconomia\n_START_PARAGRAPH_\nLes bases econ\xc3\xb2miques de l'imperi songhai van ser molt similars a les dels imperis precedents. El comer\xc3\xa7 transsahari\xc3\xa0 va ser l'activitat m\xc3\xa9s lucrativa, es va exportar cap al nord de l'\xc3\x80frica, sal i or, especialment tamb\xc3\xa9 ambre gris, goma ar\xc3\xa0biga, pells de lleopard i esclaus. Rebien a canvi productes manufacturats com ara collarets, armes, miralls i teles de seda i de llana, a m\xc3\xa9s de productes agr\xc3\xadcoles com cavalls i blat. Les activitats agr\xc3\xadcoles, a causa que la terra era m\xc3\xa9s f\xc3\xa8rtil, eren realitzades per nombrosos esclaus en grans propietats controlades per l'aristocr\xc3\xa0cia._NEWLINE_La pesca al riu N\xc3\xadger i la ramaderia van ser tamb\xc3\xa9 molt importants per a l'economia. La primera activitat va desenvolupar una important ind\xc3\xbastria artesanal de fumats, que va arribar a exportar-se pels territoris ve\xc3\xafns. La societat, fortament jerarquitzada, mostrava una gran massa de la poblaci\xc3\xb3 amb serioses dificultats per viure en el camp, i una aristocr\xc3\xa0cia pol\xc3\xadtic-religiosa que al costat dels rics comerciants vivia luxosament en les grans poblacions."